นายกฯสั่งมั่นคง สอบหลังสถานทูตตุรกี ระงับรับรอง 4 ร.ร.ไทย 
นายกฯ เผย สั่งฝ่ายความมั่นคงตรวจสอบแล้ว หลังสถานทูตตุรกีประกาศระงับการรับรองประกาศนียบัตร 4 โรงเรียนไทย โยงกลุ่มก่อการร้าย ขอสื่ออย่าขยายความ บอกไม่สนับสนุนคอหวย หลังเลขท้าย 2 ตัว ตรงเลขเครื่องบิน,เมื่อวันที่ 16 ก.ย. ที่อาคารเฉลิมพระเกียรติ มหาวิทยาลัยราชภัฏภูเก็ต พล.อ.ประยุทธ์ จันทร์โอชา นายกรัฐมนตรีและหัวหน้าคณะรักษาความสงบแห่งชาติ (คสช.) ให้สัมภาษณ์ภายหลังเป็นประธานการประชุมร่วมกับคณะกรรมการร่วมรัฐเอกชน (กรอ.) ส่วนกลาง และคณะกรรมการ กรอ.กลุ่มจังหวัดภาคใต้ฝั่งอันดามัน ถึงกรณีเว็บไซต์สถานทูตตุรกีประจำประเทศไทย ได้เผยแพร่ข้อความประกาศ จะไม่รับรองประกาศนียบัตรโรงเรียน 4 แห่ง ในประเทศไทย หลังสืบทราบว่า โรงเรียนดังกล่าว มีการเชื่อมโยงกับกลุ่มก่อการร้าย ฟัตฮุลเลาะห์ กูเลน หรือ feto ว่า ได้รับรายงาน ตั้งแต่เมื่อวันที่ 15 ก.ย.และวันนี้ ได้สั่งการให้ฝ่ายความมั่นคงตรวจสอบแล้ว จึงขอความร่วมมือสื่อมวลชนอย่าไปขยายความ จนทำให้ปัญหาบานปลาย เพราะปัญหาในประเทศก็ควรแก้กันภายในประเทศ ไม่ควรดึงต่างประเทศ มาสร้างความแตกแยกให้เกิดขึ้นในแผ่นดินไทย ทั้งนี้ ปัญหาในจังหวัดชายแดนภาคใต้เกิดมาหลายปี ไม่สามารถแก้ได้เพียงไม่กี่วัน ไม่ได้แก้ได้โดยง่าย และทำไมไม่แก้กันมาตั้งแต่เริ่มต้น เพราะไม่สนใจ แต่รัฐบาลนี้สนใจ,ถ้าประกาศก็ประกาศมาก็ให้ฝ่ายความมั่นคงตรวจสอบ ดูอยู่แล้ว แล้วจะให้ทำยังไง ปิดโรงเรียนเลยหรืออย่างไร ก็ต้องไปสอบพฤติกรรมว่า จริงหรือเปล่า ประเทศเราก็ประเทศเรา ปัญหาในประเทศยังไม่พออีกหรือ ขยายกันเข้าไป ซึ่งเป็นเรื่องของการสอบสวน พล.อ.ประยุทธ์ กล่าว,พล.อ.ประยุทธ์ ยังกล่าวถึงกรณีเหตุระเบิดใน 7 จังหวัดภาคใต้ ที่มีผลกระทบด้านเศรษฐกิจในพื้นที่ภาคใต้ ว่า ตนมีความกังวลในทุกเรื่อง จึงนำความกังวลนั้น มาแก้ปัญหาทุกอย่างให้ดีขึ้นและดีที่สุด เพิ่มการเฝ้าระวังมากขึ้น และถือเป็นหน้าที่ของทุกคนด้วยในการเฝ้าระวัง ส่วนเจ้าหน้าที่ก็ต้องบังคับใช้กฎหมาย แต่ทำไมถึงปล่อยปละละเลยกันมานาน มาไล่ล่าย้อนหลังกันไม่เกิดประโยชน์,พล.อ.ประยุทธ์ ยังกล่าว ภายหลังเสร็จสิ้นภารกิจลงพื้นที่ จ.ภูเก็ต ถึงการจัดระเบียบการออกเอกสารสิทธิที่ดินผิดกฎหมาย โดยเฉพาะใน จ.ภูเก็ต ว่า กำลังดำเนินการในเรื่องนี้ ซึ่งต้องให้เวลาและการบังคับใช้กฎหมายอย่างเต็มที่ แต่ปัญหาบางอย่างมีผลกระทบต่อประชาชนก็ต้องหาทางเยียวยา แต่จะให้ตรวจสอบแล้วจบภายในวันเดียวคงทำไม่ได้ ส่วนข้าราชการหากพบว่า มีส่วนเข้าไปเอื้อประโยชน์หรือเกี่ยวข้องกับขบวนการปลอมแปลงเอกสารสิทธิ โทษสูงสุดก็ต้องไล่ออกจากข้าราชการ แต่หากเป็นนายทุนก็ต้องดำเนินคดีตามกฎหมาย ซึ่งรัฐบาลไม่เคยนิ่งนอนใจ การแก้ปัญหาบางอย่างหากทำแล้วประชาชนเดือดร้อนก็ต้องพิจารณาอย่างรอบด้าน,พล.อ.ประยุทธ์ ยังกล่าวถึง กรณีที่ชาวเลราไวย์ ยื่นหนังสือขอความเป็นธรรมเร่งรัดให้รัฐบาลช่วยเยียวยาและซื้อที่ดินว่า ได้รับทราบปัญหาทั้งหมดมาตลอด แต่ยังมีปัญหาการถือครองกรรมสิทธิ์ที่ต่างฝ่ายต่างอ้างว่าเข้ามาทำกินในพื้นที่ ซึ่งต้องมีการตรวจสอบตามกระบวนการต่อไป ขอให้เชื่อมั่นในการทำงานของรัฐบาลว่า ตั้งแต่เข้ามาทำงานได้พยายามตลอดแก้ปัญหาทุกอย่าง ซึ่งบางอย่างก็แก้ได้สำเร็จ แต่บางอย่างยังอยู่ระหว่างการดำเนินการ,พล.อ.ประยุทธ์ กล่าวถึงปัญหาผู้มีอิทธิพลหรือมาเฟียและกลุ่มนายทุนที่เข้ามาทำธุรกิจท่องเที่ยวผิดกฎหมายทัวร์ศูนย์เหรียญใน จ.ภูเก็ต ว่า ได้สั่งการให้มีการจับกุมผู้กระทำความผิดไปแล้ว โดยต้องมีการตรวจสอบเพิ่มเติมว่าเชื่อมโยงใครบ้าง ซึ่งไม่เฉพาะแค่จังหวัดภูเก็ต แต่รวมถึงพื้นที่อื่นๆ ด้วย,ทั้งนี้ในช่วงท้ายผู้สื่อข่าวได้ถามถึงกรณีที่เลขท้ายเครื่องบิน ที่ใช้โดยสารมาปฏิบัติภารกิจจังหวัดภูเก็ตให้โชคกับคอหวย พล.อ.ประยุทธ์ กล่าวว่า ทำไมเรื่องหวยก็มาถามด้วยหรือ แล้วนักข่าวซื้อหรือเปล่า ถ้าไม่ซื้อจะมาถามทำไม อย่าลืมนะฉันไม่สนับสนุนการเล่นหวย ถ้าซื้อแล้วไม่ถูกอย่ามาบ่นกัน
นายกฯเผย สั่งฝ่ายความมั่นคงตรวจสอบแล้ว หลังสถานทูตตุรกีประกาศระงับการรับรองประกาศนียบัตร 4 โรงเรียนไทย โยงกลุ่มก่อการร้าย ขอสื่ออย่าขยายความ
นายกฯ,สถานทูตตุรกี,ระงับ,ประกาศนียบัตร,4 โรงเรียนไทย,ก่อการร้าย,ฟัตฮุลเลาะห์ กูเลน,feto,ประยุทธ์ จันทร์โอชา,นายกรัฐมนตรี,หวย,เลขเครื่องบินนายกฯ